**УСТАВ**

**НА НАРОДНО ЧИТАЛИЩЕ „ХРИСТО СМИРНЕНСКИ 1928“**

**село Лозен**

**ГЛАВА ПЪРВА**

**ОБЩИ ПОЛОЖЕНИЯ**

**Чл.1 Народно читалище „Христо Смирненски 1928“ е самоуправляващо се българско културно-просветно сдружение в село Лозен, което изпълнява и държавни културно-просветни задачи.**

**Чл.2 Народно читалище „Христо Смирненски 1928“ е юридическо лице с нестопанска цел. То подлежи на вписване в регистъра на Окръжния съд съгласно закона за Народните читалища.**

**Чл.3 В дейността на читалището могат да участват всички физически лица без оглед на ограничения на възраст и пол, политически и религиозни възгледи и етническо самосъзнание.**

**Чл.4 Отношенията на читалището с Областната управа и Общината се характеризират с уважение и партньорство при обсъждане проблемите на културата в района и взаимодействие, при запазване на своята автономност.**

**Чл.4а Читалището може да се сдружава с други читалище за общи дейности без ограничаване самоуправлението на собствената си /и на други/ дейност и имоти.**

**ГЛАВА ВТОРА**

**ЦЕЛИ И ЗАДАЧИ**

**Чл.5 целите на Народно читалище „Христо Смирненски 1928“ са:**

1. **Развитие и обогатяване на културния живот, социалната и образователната дейност в село Лозен.**
2. **Запазване на местните обичаи и традиции.**
3. **Разширяване на знанията на гражданите и приобщаването им към ценностите и постиженията на науката, изкуството и културата.**
4. **Възпитаване и утвърждаване на националното самосъзнание.**
5. **Осигуряване на достъп на информация.**

**Чл. 6 За постигане на тези цели читалището извършва основни дейности, като:**

1. **Урежда и поддържа библиотека, читални, както и създаване и поддържане на електронни и информационни мрежи.**
2. **Развиване и подпомагане на любителското художествено творчество.**
3. **Организиране на школи, кръжоци, курсове, клубове, празненства, концерти, чествания и младежки дейности.**
4. **Събиране и разпространяване на знания за родния край.**
5. **Създаване и съхраняване на музейни сбирки.**
6. **Предоставяне на компютърни интернет услуги.**

**Чл.7 Читалището може да развива и допълнителна стопанска дейност, свързана с предмета на основната му дейност в съответствие с действащото законодателство, като използва приходите от нея за постигане на определените в този Устав цели.**

**ГЛАВА ТРЕТА**

**УПРАВЛЕНИЕ**

**Чл.8 Членовете на Народно читалище „Христо Смирненски 1928“ са най-малко 50 /петдесет/ дееспособни физически лица.**

**Чл.9 /1/ Членовете на читалището са индивидуални, колективни и почетни.**

 **/2/ Индивидуалните членове са български граждани. Те биват**

 **действителни и спомагателни.**

1. **Действителните членове са лица навършили 18 години, които участват в дейността на читалището, редовно плащат членски внос и имат право да избират и да бъдат избирани.**
2. **Спомагателните членове са лица до 18 години, които нямат право да избират и да бъдат избирани. Те имат право на съвещателен глас.**

**/3/ Колективните членове могат да бъдат професионални, стопански организации, търговски дружества, кооперации и сдружения, културно-просветни и любителски клубове и творчески колективи. Те съдействат за осъществяване целите на читалището, подпомагат дейностите, поддържането и обогатяването на материалната база и и мат право на един глас в Общото събрание.**

**/4/ Почетни членове могат да бъдат български и чужди граждани с изключителни заслуги за читалището.**

 **Чл.10 Органи на читалището са Общото събрание, Настоятелството и Проверителната комисия.**

 **Чл.11 /1/ Върховен орган на читалището е Общото събрание.**

 **/2/ Общото събрание на читалището се състои от всички членове на читалището и имащи право на глас.**

**Чл.12 /1/ Общото събрание:**

1. **Изменя и допълва Устава.**
2. **Избира и освобождава членове на Настоятелството, Проверителната комисия и Председателя.**
3. **Изключва членове на читалището.**
4. **Определя основни насоки на дейността на читалището.**
5. **Приема бюджета на читалището.**
6. **Приема годишния отчет до 30 март следващата година.**
7. **Определя размера на членския внос.**
8. **Взема решение за прекратяване на читалището.**

 **/2/Решенията на Общото събрание са задължителни за другите органи на читалището.**

 **Чл.13 /1/ Редовно Общо събрание на читалището се свиква от Настоятелството най-малко веднъж годишно. Извънредно Общо събрание може да бъде свикано по решение на Настоятелството, по искане на Проверителната комисия или на една трета от членовете на читалището с право на глас.**

 **/2/ Общото събрани е законно, ако присъстват най-малко от половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета.**

 **Чл.14 /1/ Изпълнителен орган на читалището е Настоятелството, което се състои най-малко от 5 членове, избрани за срок от три години. Същите да нямат роднински връзки по права и съребрена линия до четвърта степен.**

 **/2/ Настоятелството:**

1. **Свиква Общо събрание.**
2. **Осигурява изпълнението на решенията на Общото събрание.**
3. **Подготвя и внася в Общото събрание отчет за дейността на читалището.**
4. **Подготвя и внася в Общото събрание план за дейността на читалището.**
5. **Назначава секретаря на читалището и другите щатни длъжности и утвърждава длъжностните характеристики.**

**/3/ Настоятелството взема решения с мнозинство повече от половината на членовете си.**

 **Чл.15 /1/ Председателят на читалището е член на Настоятелството и се избира от Общото събрание за срок от 3 години.**

 **/2/ Председателят:**

1. **Организира дейността на читалището съобразно закона, Устава и решенията на Общото събрание.**
2. **Представлява читалището.**
3. **Свиква и ръководи заседанията на Настоятелството и председателства Общото събрание.**
4. **Сключва и прекратява трудовите договори със служителите съобразно бюджета на читалището и въз основа решение на Настоятелството.**

**Чл.15а /1/ Секретарят на читалището:**

1. **Организира изпълнението на решенията на Настоятелството, включително решенията за изпълнението на бюджета.**
2. **Организира текущата основна и допълнителна дейност.**
3. **Отговаря за работата на щатния и хонорувания персонал.**
4. **Секретарят е щатна длъжност, назначава се с трудов договор по правилата на Кодекса на труда. С изтичане на мандата на едно Настоятелство, договорът със Секретаря не се прекратява.**
5. **Представлява читалището заедно и поотделно с Председателя.**

**/2/ Секретарят не може да бъде в роднински връзки с членовете на Настоятелството, Проверителната комисия, както ида бъде съпруг/а/ на Председателя на читалището.**

**/3/ Секретарят участва на заседанията на Настоятелството със съвещателен глас.**

 **Чл.16 /1/ Проверителната комисия се състои от трима членове, избрани за срок до три години от Общото събрание.**

 **/2/ Членове на Проверителната комисия не могат да бъдат лица, които са в трудово правни отношения с читалището или са роднини на членове на Настоятелството, на Председателя или на Секретаря.**

 **/3/ Проверителната комисия осъществява контрол върху дейността на Настоятелството, Председателя и Секретаря на читалището по спазване на закона, Устава и решенията на Общото събрание.**

 **/4/ При констатирани нарушения, Проверителната комисия уведомява Общото събрание на Читалището.**

**ГЛАВА ЧЕТВЪРТА**

**ИМУЩЕСТВО И ФИНАНСИРАНЕ**

 **Чл.17 Имуществото на читалището се състои от право на собственост и от други вещни права, вземания, ценни книжа, други права и задължения.**

 **Чл.18 Читалището набира средства от следните източници:**

1. **Членски внос.**
2. **Културно-просветна информационна дейност.**
3. **Субсидия от държавния и общински бюджет.**
4. **Наеми от движимо и недвижимо имущество.**
5. **Дарения и завещания.**
6. **Други приходи, незабранени от закона.**

**Чл.19 Единния читалищен бюджет се формира от всички приходоизточници – собствени и от субсидии.**

**Чл.20 /1/ Читалищното Настоятелство изготвя годишния отчет за приходите и разходите, който се приема от Общото събрание.**

 **/2/ Председателят на читалището ежегодно до 10 Ноември представя на Кмета на район Панчарево предложения за дейността на читалището през следващата година.**

 **/3/ Председателят представя ежегодно до 31 Март пред кмета на район Панчарево доклад за осъществените читалищни дейности по Ал.2 и за изразходваните от бюджета средства за предходната година.**

**ГЛАВА ПЕТА**

**ПРЕКРАТЯВАНЕ**

 **Чл.21 Читалището може да бъде прекратено по решение на Общото събрание. То може да бъде прекратено с ликвидация или по решение на Окръжния съд, ако:**

1. **Дейността му противоречи на закона, Устава и добрите нрави.**
2. **Имуществото му не се използва според целите и предмета на дейността на читалището.**
3. **Е налице трайна невъзможност читалището да действа или да развива дейност за период от две години. В тези случаи министърът на културата изпраща сигнал до прокурора за констатирана липса на дейност на читалището и Окръжния съд постановява прекратяване на читалището.**

**ГЛАВА ШЕСТА**

**АДМИНИСТРАТИВНО-НАКАЗАТЕЛНИ РАЗПОРЕДБИ**

 **Чл.22 Председателят и /или/ секретарят на читалището, който предостави читалищно имущество в нарушение, не заяви вписване в регистъра на читалищата или не предостави доклад за изпълнение на читалищните дейности и за изразходваните бюджетни средства се наказва по реда на Закона за народните читалища /Чл.31, Чл.32, Чл.33 и Чл.34/**

**ГЛАВА СЕДМА**

**ЗАКЛЮЧИТЕЛНИ РАЗПОРЕДБИ**

1. **Името на читалището е Народно читалище „Христо Смирненски 1928“**
2. **Читалището има кръгъл печат с надпис – името на читалището, годината на неговото основаване, населеното място и знак на читалището.**
3. **Празници на читалището са:**
* **24 май – Ден на славянската писменост и култура.**
* **1 ноември – Ден на народните будители.**
* **29 септември – Патрон на читалището /рождената дата на Христо Смирненски“**
1. **Народно читалище „Христо Смирненски 1928“ е правоприемник на Народно читалище „Христо Смирненски“.**

**Този Устав е приет на Отчетно-изборно събрание на 17.03.2010 г.**

**Уставът е неразделна част от списъка на членовете, приели измененията и допълненията на Устава.**